Varnarmaðurinn Elinbergur Sveinsson er á leið til Víkings Ólafsvíkur frá Leikni Reykjavík . Þetta kemur fram á heimasíðu síðarnefnda félagsins . Elinbergur var lykilmaður og fyrirliði hjá Víkingi áður en hann gekk til liðs við Leikni í lok árs 2006 . Í fyrra var Elinbergur fastamaður hjá Leikni en í ár hefur hann hins vegar ekki átt fast sæti í liðinu . Elinbergur , sem er 26 ára , lék 30 leiki fyrir Leikni í deild og bikar og skoraði tvö mörk . Hann mun ganga til liðs við Víking Ólafsvík þegar félagaskiptaglugginn opnar næstkomandi þriðjudag og hann getur því leikið fyrsta leik sinn með liðinu gegn Haukum í næstu viku . Koma hans kemur til með að styrkja liðið mikið í þeim leikjum sem eftir eru , en Víkingur er í sjöunda sæti 1. deildar þegar 11 umferðir eru búnar .